CELEX: 32015D0027
Language: ro
Date: 2015-01-07 00:00:00
Title: Decizia de punere în aplicare (UE) 2015/27 a Comisiei din 7 ianuarie 2015 privind publicarea cu o restricție în Jurnalul Oficial al Uniunii Europene a trimiterii la standardul EN 474-1:2006+A4:2013 privind utilajele pentru lucrări de terasamente în temeiul Directivei 2006/42/CE a Parlamentului European și a Consiliului  Text cu relevanță pentru SEE

8.1.2015   
            
            
               RO
            
            
               Jurnalul Oficial al Uniunii Europene
            
            
               L 4/24
            
         DECIZIA DE PUNERE ÎN APLICARE (UE) 2015/27 A COMISIEI
   din 7 ianuarie 2015
   privind publicarea cu o restricție în Jurnalul Oficial al Uniunii Europene a trimiterii la standardul EN 474-1:2006+A4:2013 privind utilajele pentru lucrări de terasamente în temeiul Directivei 2006/42/CE a Parlamentului European și a Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/42/CE a Parlamentului European și a Consiliului din 17 mai 2006 privind echipamentele tehnice și de modificare a Directivei 95/16/CE (1), în special articolul 10,
   având în vedere avizul comitetului instituit în temeiul articolului 22 din Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (2),
   întrucât:
   
               (1)
            
            
               În cazul în care un standard național care transpune un standard armonizat, a cărui referință s-a publicat în Jurnalul Oficial al Uniunii Europene, are ca obiect una sau mai multe cerințe esențiale de sănătate și siguranță prevăzute în anexa I la Directiva 2006/42/CE, se presupune că echipamentul tehnic construit în conformitate cu acest standard satisface cerințele esențiale de sănătate și siguranță în cauză.
            
         
               (2)
            
            
               Două petiții au fost adresate de către aceeași persoană Parlamentului European referitoare la accidentele de muncă mortale care au avut loc în Germania și care au implicat utilaje pentru lucrări de terasamente, susținând că accidentele au fost legate de insuficienta vizibilitate din postul de conducere. Echipamentul tehnic în cauză a fost conceput în conformitate cu standardul armonizat EN 474-1 „Utilaje pentru lucrări de terasamente — Siguranță — Partea 1: Cerințe generale”.
            
         
               (3)
            
            
               În consecință, standardul armonizat EN 474-1:2006+A4:2013 „Utilaje pentru lucrări de terasamente — Siguranță — Partea 1: Cerințe generale”, a cărui referință a fost publicată prima dată în Jurnalul Oficial al Uniunii Europene la 28 noiembrie 2013 (3), a fost examinat de către Comisie împreună cu reprezentanții comitetului instituit în temeiul articolului 22 din Directiva 2006/42/CE. S-a concluzionat că utilajele pentru lucrări de terasamente proiectate și fabricate în conformitate cu standardul în cauză nu permit conducătorului o vizibilitate suficientă pentru a acționa echipamentul tehnic fără niciun risc pentru conducător sau terțe persoane.
            
         
               (4)
            
            
               Prin urmare, Comisia a concluzionat că standardul armonizat EN 474-1: 2006+A4:2013 nu îndeplinește cerințele esențiale de sănătate și siguranță prevăzute la punctele 1.2.2. Dispozitive de control (vizibilitatea în zonele periculoase în timpul pornirii) și 3.2.1. Postul de conducere (vizibilitatea în timpul operațiunilor) din anexa I la Directiva 2006/42/CE.
            
         
               (5)
            
            
               Luând în considerare necesitatea de a îmbunătăți aspectele de siguranță din standardul EN 474-1:2006+A4:2013 și în așteptarea unei revizuiri corespunzătoare a acestui standard, publicarea în Jurnalul Oficial al Uniunii Europene a trimiterii la standardul EN 474-1:2006+A4:2013 ar trebui să fie însoțită de o avertizare corespunzătoare,
            
         ADOPTĂ PREZENTA DECIZIE:
   Articolul 1
   Standardul armonizat EN 474-1:2006+A4:2013 „Utilaje pentru lucrări de terasamente — Siguranță — Partea 1: Cerințe generale”, se publică în Jurnalul Oficial al Uniunii Europene cu restricția prevăzută în anexă.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 7 ianuarie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 157, 9.6.2006, p. 24.
   
      (2)  JO L 316, 14.11.2012, p. 12.
   
      (3)  JO C 348, 28.11.2013, p. 5.
   
      ANEXĂ
      COMUNICAREA COMISIEI ÎN CADRUL IMPLEMENTĂRII DIRECTIVEI 2006/42/CE
      (Publicarea titlurilor și a referințelor standardelor armonizate în temeiul legislației Uniunii în materie de armonizare)
      
                  ESO (1)
                  
               
               
                  Referința și titlul standardului armonizat
                  (și documentul de referință)
               
               
                  Prima publicare în JO
               
               
                  Referința standardului înlocuit
               
               
                  Data încetării prezumției de conformitate a standardului înlocuit
                  Nota 1
               
            
                  CEN
               
               
                  EN 474-1:2006+A4:2013
                  Utilaje pentru lucrări de terasamente — Siguranță — Partea 1: Cerințe generale
               
               
                  28.11.2013
               
               
                  EN 474-1:2006+A3:2013
                  Nota 2
               
               
                  Dată depășită
                  (28.11.2013)
               
            
                  
                     Avertizare: Prezenta publicare nu privește clauza 5.8.1. Vizibilitatea — câmpul vizual al operatorului din acest standard, a cărei aplicare nu conferă o prezumție de conformitate cu cerințele esențiale de sănătate și siguranță prevăzute la secțiunile 1.2.2 și 3.2.1 din anexa I la Directiva 2006/42/CE.
               
            
                  Nota 1:
               
               
                  În general, data încetării prezumției de conformitate va fi data retragerii („dow”), stabilită de Organismul european de standardizare, însă se atrage atenția utilizatorilor acestor standarde asupra faptului că, în anumite cazuri excepționale, aceasta poate fi diferită.
               
            
                  Nota 2:
               
               
                  Standardul nou (sau amendamentul acestuia) are același domeniu de aplicare ca și standardul înlocuit. La data precizată, standardul înlocuit își încetează prezumția de conformitate cu cerințele esențiale sau cu alte cerințe ale legislației corespunzătoare a Uniunii.
               
            
         (1)  ESO: Organismul european de standardizare:
      
                  —
               
               
                  CEN: Avenue Marnix 17, 1000, Bruxelles/Brussel, BELGIQUE/BELGIË; tel. +32 25500811; fax + 32 25500819 (http://www.cen.eu)